CELEX: 32012D0416
Language: sk
Date: 2012-07-19 00:00:00
Title: 2012/416/EÚ: Vykonávacie rozhodnutie Komisie z  19. júla 2012 , ktorým sa povoľujú metódy na určovanie tried kvality jatočných tiel ošípaných v Belgicku [oznámené pod číslom C(2012) 4933]

21.7.2012   
            
            
               SK
            
            
               Úradný vestník Európskej únie
            
            
               L 194/33
            
         VYKONÁVACIE ROZHODNUTIE KOMISIE
   z 19. júla 2012,
   ktorým sa povoľujú metódy na určovanie tried kvality jatočných tiel ošípaných v Belgicku
   [oznámené pod číslom C(2012) 4933]
   (Iba francúzske a holandské znenie je autentické)
   (2012/416/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               V bode 1 oddielu B.IV prílohy V k nariadeniu (ES) č. 1234/2007 sa stanovuje, že obsah chudého mäsa sa na klasifikáciu jatočných tiel ošípaných musí odhadovať metódami na určovanie tried kvality povolenými Komisiou, pričom týmito metódami môžu byť len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy na určovanie tried kvality sa povolia, len ak neprekračujú maximálnu toleranciu štatistickej chyby odhadu. Táto tolerancia sa vymedzuje v článku 23 ods. 3 nariadenia Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (2).
            
         
               (2)
            
            
               Rozhodnutím Komisie 97/107/EHS (3) sa povolilo používanie piatich metód na určovanie tried kvality jatočných tiel ošípaných v Belgicku.
            
         
               (3)
            
            
               Vzhľadom na zmeny, ku ktorým došlo v populácii ošípaných, vzorce používané v rámci týchto metód podhodnocujú v súčasnosti obsah chudého mäsa. Z uvedeného dôvodu je nutné, aby sa vzorce povolených metód aktualizovali a aby sa získali a používali tri nové metódy na určovanie tried kvality.
            
         
               (4)
            
            
               Belgicko požiadalo Komisiu o povolenie ôsmich metód na určovanie tried kvality jatočných tiel ošípaných na svojom území a v protokole stanovenom v článku 23 ods. 4 nariadenia (ES) č. 1249/2008 predložilo podrobný opis skúšobnej rozrábky s uvedením zásad, na ktorých sa tieto metódy zakladajú, výsledky svojej skúšobnej rozrábky a rovnice použité na posúdenie percentuálneho obsahu chudého mäsa.
            
         
               (5)
            
            
               Na základe preskúmania tejto žiadosti sa dospelo k názoru, že podmienky povolenia týchto metód na určovanie tried kvality sú splnené. Používanie týchto metód na určovanie tried kvality by sa preto malo v Belgicku povoliť.
            
         
               (6)
            
            
               Úpravy prístroja a metód na určovanie tried kvality by sa nemali umožniť, kým ich Komisia vykonávacím rozhodnutím výslovne nepovolí.
            
         
               (7)
            
            
               Z dôvodov jednoznačnosti a právnej istoty by sa rozhodnutie 97/107/ES malo zrušiť.
            
         
               (8)
            
            
               Vzhľadom na technické okolnosti spojené so zavádzaním nových prístrojov a nových rovníc by sa mali metódy na určovanie tried kvality jatočných tiel ošípaných, ktoré boli povolené na základe rozhodnutia 97/107/EHS, naďalej používať až do 30. septembra 2012.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Podľa bodu 1 oddielu B.IV prílohy V k nariadeniu (ES) č. 1234/2007 sa na určovanie tried kvality jatočných tiel ošípaných v Belgicku povoľuje používanie týchto metód:
   
               a)
            
            
               prístroj „Capteur Gras/Maigre – Sydel (CGM)“ a s ním súvisiace metódy odhadovania podrobne opísané v časti 1 prílohy;
            
         
               b)
            
            
               prístroj „Giralda Choirometer Pork Grader (PG 200)“ a s ním súvisiace metódy odhadovania podrobne opísané v časti 2 prílohy;
            
         
               c)
            
            
               prístroj „Hennessy Grading Probe (HGP 4)“ a s ním súvisiace metódy odhadovania podrobne opísané v časti 3 prílohy;
            
         
               d)
            
            
               „prístroj Fat-O-Meat’er (FOM II)“ a s ním súvisiace metódy odhadovania podrobne opísané v časti 4 prílohy;
            
         
               e)
            
            
               prístroj „OptiScan-TP“ a s ním súvisiace metódy odhadovania podrobne opísané v časti 5 prílohy;
            
         
               f)
            
            
               prístroj „CSB Image Meater“ a s ním súvisiace metódy odhadovania podrobne opísané v časti 6 prílohy;
            
         
               g)
            
            
               prístroj „VCS 2000“ a s ním súvisiace metódy odhadovania podrobne opísané v časti 7 prílohy;
            
         
               h)
            
            
               prístroj „AutoFOM III“ a s ním súvisiace metódy odhadovania podrobne opísané v časti 8 prílohy.
            
         Článok 2
   Úpravy povoleného prístroja ani metód odhadovania by sa nemali umožniť, kým ich Komisia vykonávacím rozhodnutím výslovne nepovolí.
   Článok 3
   Rozhodnutie 97/107/ES sa zrušuje.
   Belgicko však môže do 30. septembra 2012 naďalej používať metódy na určovanie tried kvality jatočných tiel ošípaných povolené podľa rozhodnutia 97/107/ES.
   Článok 4
   Toto rozhodnutie je určené Belgickému kráľovstvu.
   
      V Bruseli 19. júla 2012
      
         
            Za Komisiu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 337, 16.12.2008, s. 3.
   
      (3)  Ú. v. ES L 39, 8.2.1997, s. 17.
   
      PRÍLOHA
      
         METÓDY NA URČOVANIE TRIED KVALITY JATOČNÝCH TIEL OŠÍPANÝCH V BELGICKU
      
      ČASŤ 1
      
         Capteur Gras/Maigre – Sydel (CGM)
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Capteur Gras/Maigre – Sydel (CGM)“.
               
            
                  2.
               
               
                  Prístroj je vybavený sondou Sydel s vysokým rozlíšením so šírkou 8 mm, fotodiódou vyžarujúcou infračervené svetlo (Honeywell) a dvoma svetelnými senzormi (Honeywell). Operačná vzdialenosť je v rozmedzí od 0 mm do 105 mm. Namerané hodnoty sa prevedú na odhadovaný obsah chudého mäsa pomocou samotného prístroja CGM.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 66,09149 – 0,82047 × X1 + 0,10762 × X2
                  
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              X1
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch meraná 6 cm od línie poliaceho rezu medzi tretím a štvrtým posledným rebrom,
                           
                        
                              X2
                              
                           
                           
                              =
                           
                           
                              hrúbka chrbtového svalu v milimetroch meraná súčasne, v rovnakom bode a rovnakým spôsobom ako X1.
                           
                        Tento vzorec platí pre jatočné telá s hmotnosťou od 60 do 130 kg.
               
            ČASŤ 2
      
         Giralda Choirometer Pork Grader (PG200)
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Giralda Choirometer Pork Grader (PG 200)“.
               
            
                  2.
               
               
                  Prístroj PG200 je vybavený sondou (Siemens KOM 2110) so šírkou 6 mm, fotodiódou (LED Siemens F 28) a svetelným senzorom (Siemens F 232). Operačná vzdialenosť je v rozmedzí od 0 mm do 125 mm. Namerané hodnoty sa prevedú na odhadovaný obsah chudého mäsa pomocou samotného prístroja PG200.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 70,09860 – 0,84616 × X1 + 0,091860 × X2
                  
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              X1
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch meraná kolmo na chrbtovú časť (7 cm od línie poliaceho rezu na vonkajšej strane a ± 4 cm od línie poliaceho rezu na vnútornej strane) medzi tretím a štvrtým posledným rebrom,
                           
                        
                              X2
                              
                           
                           
                              =
                           
                           
                              hrúbka chrbtového svalu v milimetroch meraná súčasne, v rovnakom bode a rovnakým spôsobom ako X1.
                           
                        Tento vzorec platí pre jatočné telá s hmotnosťou od 60 do 130 kg.
               
            ČASŤ 3
      
         Hennessy Grading Probe (HGP4)
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Hennessy Grading Probe (HGP4)“.
               
            
                  2.
               
               
                  Prístroj HGP4 je vybavený sondou s priemerom 5,95 mm (a 6,3 mm na ostrí nachádzajúcom sa na vrchole sondy), ktorá obsahuje fotodiódu a fotodetektor a jej operačná vzdialenosť je v rozmedzí od 0 mm do 120 mm. Namerané hodnoty sa prevedú na odhadovaný obsah chudého mäsa pomocou samotného prístroja HGP4 alebo pripojeného počítača.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 70,37871 – 0,86986 × X1 + 0,080138 × X2
                  
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              X1
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch meraná 6 cm od línie poliaceho rezu medzi tretím a štvrtým posledným rebrom,
                           
                        
                              X2
                              
                           
                           
                              =
                           
                           
                              hrúbka chrbtového svalu v milimetroch meraná súčasne, v rovnakom bode a rovnakým spôsobom ako X1.
                           
                        Tento vzorec platí pre jatočné telá s hmotnosťou od 60 do 130 kg.
               
            ČASŤ 4
      
         Fat-O-Meat’er (FOM II)
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Fat-O-Meat'er (FOM II)“.
               
            
                  2.
               
               
                  Prístroj je novou verziou meracieho systému Fat-O-Meat'er. Prístroj FOM II sa skladá z optickej sondy s nožom, hĺbkového merača s operačnou vzdialenosťou v rozmedzí od 0 do 125 mm a panelu na zber a analýzu získaných údajov – počítač Carometec Touch Panel i15 (Ingress Protection IP69K). Namerané hodnoty sa prevedú na odhadovaný obsah chudého mäsa pomocou samotného prístroja FOM II.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 68,85997 – 0,94985 × X1 + 0,088314 × X2
                  
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              X1
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch meraná kolmo na chrbtovú časť (7 cm od línie poliaceho rezu na vonkajšej strane a ± 4 cm od línie poliaceho rezu na vnútornej strane) medzi druhým a tretím posledným rebrom,
                           
                        
                              X2
                              
                           
                           
                              =
                           
                           
                              hrúbka chrbtového svalu v milimetroch meraná súčasne, v rovnakom bode a rovnakým spôsobom ako X1.
                           
                        Tento vzorec platí pre jatočné telá s hmotnosťou od 60 do 130 kg.
               
            ČASŤ 5
      
         OptiScan TP
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „OptiScan TP“.
               
            
                  2.
               
               
                  Prístroj Optiscan-TP je vybavený digitálnym obrazovým zariadením, ktoré sníma osvetlený záber dvoch meraných bodov na jatočných telách. Tieto snímky sú základom výpočtu hrúbky slaniny a svalu podľa metódy dvoch bodov „Zwei-Punkte Messverfahren (ZP)“.
                  Namerané hodnoty sa prevedú na odhadovaný obsah chudého mäsa pomocou samotného prístroja Optiscan-TP. Snímky sa uložia a neskôr ich možno kontrolovať. Zabudované rozhranie Bluetooth® umožňuje jednoduchý prenos údajov.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 58,81491 – 0,64150 × X1 + 0,16873 × X2
                  
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              X1
                              
                           
                           
                              =
                           
                           
                              minimálna hrúbka slaniny (vrátane kože) v milimetroch nad svalom M. gluteus medius,
                           
                        
                              X2
                              
                           
                           
                              =
                           
                           
                              hrúbka krížového svalu v milimetroch meraná na najkratšom spojení medzi predným (kraniálnym) okrajom svalu M. gluteus medius a horným (chrbtovým) okrajom miechového kanála.
                           
                        Tento vzorec platí pre jatočné telá s hmotnosťou od 60 do 130 kg.
               
            ČASŤ 6
      
         CSB Image Meater (CSB)
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „CSB Image-Meater“.
               
            
                  2.
               
               
                  Prístroj CSB Image-Meater je systém na online spracovanie obrazov, kde kamerový systém automaticky sníma jatočné polovice. Tieto obrazové údaje sa následne počítačovo spracúvajú špeciálnym softvérom na spracovanie obrazu. Premenné prístroja CSB-Image-Meater sa merajú na línii poliaceho rezu v oblasti šunky (okolo svalu M. gluteus medius). Namerané hodnoty sa prevedú na odhadovaný obsah chudého mäsa.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 71,65733 – (0,22223 × S) + (0,032383 × F) – (0,20522 × MS) + (0,053050 × MF) – (0,13195 × WL) – (0,16384 × WaS)
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              S
                           
                           
                              =
                           
                           
                              minimálna hrúbka slaniny (vrátane kože) v milimetroch nad svalom M. gluteus medius,
                           
                        
                              F
                           
                           
                              =
                           
                           
                              hrúbka krížového svalu v milimetroch meraná na najkratšom spojení medzi predným (kraniálnym) okrajom svalu M. gluteus medius a horným (chrbtovým) okrajom miechového kanála,
                           
                        
                              MS
                           
                           
                              =
                           
                           
                              priemerná hrúbka slaniny nad svalom M. gluteus medius (v mm),
                           
                        
                              MF
                           
                           
                              =
                           
                           
                              priemerná hrúbka svalu pod svalom M. gluteus medius (v mm),
                           
                        
                              WL
                           
                           
                              =
                           
                           
                              priemerná dĺžka stavcov vrátane platničiek (v mm),
                           
                        
                              WaS
                           
                           
                              =
                           
                           
                              priemerná hrúbka slaniny nad prvým meraným stavcom (a) (v mm)
                           
                        
            
                  4.
               
               
                  Body merania sú opísané v časti II protokolu, ktorý Belgicko predložilo Komisii v súlade s článkom 23 ods. 4 nariadenia (ES) č. 1249/2008.
                  Tento vzorec platí pre jatočné telá s hmotnosťou od 60 do 130 kg.
               
            ČASŤ 7
      
         VCS 2000
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „VCS 2000“.
               
            
                  2.
               
               
                  Prístroj VCS 2000 je systém na online spracovanie obrazov, kde kamerový systém automaticky sníma jatočné polovice. Tieto obrazové údaje sa následne počítačovo spracúvajú špeciálnym softvérom na spracovanie obrazu. Namerané hodnoty sa prevedú na odhadovaný obsah chudého mäsa.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 51,85549 + (0,013351 × TL1) + (0,020216 × TL4) + (0,012917 × TL6) – (0,0061754 × TL7) + (0,014479 × TL8) – (0,000020016 × HF13) – (0,0067020 × HL7) – (0,015821 × HL8) + (10,97550 × HV1) – (0,000010969 × HF26) – (0,00043912 × HF28) – (0,000021232 × HF31) – (0,000019406 × HF34) – (0,024227 × HL15) – (0,0099866 × HL17) – (0,0085447 × HL18) – (0,020238 × HL20) – (0,0086577 × HL21) – (0,0076468 × HL23) – (0,0074809 × HL24) + (0,074204 × HV19) – (0,0058634 × HL31) – (0,015560 × SBAR1) – (0,015265 × SBAR2) – (0,019170 × SBAM2) + (0,043510 × VBAM2) – (0,026957 × FBAR4) – (0,010999 × KBAR4) – (0,018434 × FBAM4) – (0,017239 × SBAR5) + (0,072272 × VBAR5) – (0,0071030 × SBAM5) + (0,068737 × VBM5) – (3,68219 × TL2/TL8) – (1,17220 × TL5/TL8) – (3,19090 × TL7/TL8) + (4,49917 × TL1/TL5) + (9,13323 × TL4/TL5) + (4,82528 × TL6/TL5) – (6,62198 × HL15/HL7) – (2,36961 × HL17/HL7) – (1,75295 × HL18/HL7) – (5,58346 × HL20/HL7) – (1,66395 × HL23/HL7) + (2,85610 × HL30/HL7) + (0,0034487 × HL1/HL18) + (0,0036430 × HL4/HL18) + (0,0046569 × HL9/HL18) + (0,096880 × HL10/HL18) + (0,0051002 × HL12/HL18) + (0,076501 × HL13/HL18) + (0,0054646 × HL14/HL18) – (1,49515 × HL15/HL18) – (1,18547 × HL20/HL18) + (0,082962 × HL27/HL18) + (0,071890 × HL30/HL18) + (0,086655 × HL32/HL18) + (44,62296 × HF2/HF1) – (44,62325 × HF3/HF1) + (26,92160 × HF4/HF1) – (2,60469 × HF26/HF1) – (138,22300 × HF28/HF1) – (5,26517 × HF31/HF1) – (4,09877 × HF34/HF1) + (108,30840 × HF37/HF1) + (8,05099 × HF40/HF1) + (0,30959 × HF4/HF26) + (1,21963 × HF20/HF26) – (20,88758 × HF28/HF26) + (1,67606 × HF37/HF26) + (0,15193 × HF40/HF26)
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        TL1, TL4, TL6 … HF40/HF26 sú premenné merané prístrojom VCS 2000.
               
            
                  4.
               
               
                  Body merania sú opísané v časti II protokolu, ktorý Belgicko predložilo Komisii v súlade s článkom 23 ods. 4 nariadenia (ES) č. 1249/2008.
                  Tento vzorec platí pre jatočné telá s hmotnosťou od 60 do 130 kg.
               
            ČASŤ 8
      
         AutoFOM III
      
      
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „AutoFOM III“.
               
            
                  2.
               
               
                  Tento prístroj je vybavený šestnástimi ultrazvukovými meničmi (Carometec A/S) s frekvenciou 2 MHz s 25 mm operačnou vzdialenosťou medzi meničmi. Ultrazvukové údaje pozostávajú z meraní hrúbky chrbtovej slaniny, hrúbky svalu a súvisiacich parametrov. Namerané hodnoty sa prevedú na odhadovaný percentuálny podiel chudého mäsa pomocou počítača.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Ŷ = 72,82182 – (0,055746 × R2P2) – (0,056757 × R2P3) – (0,054895 × R2P4) – (0,055823 × R2P6) – (0,056800 × R2P7) – (0,054876 × R2P8) – (0,056419 × R2P10) – (0,055541 × R2P11) – (0,022251 × R2P13) – (0,022702 × R2P14) – (0,051975 × R2P15) – (0,030301 × R2P16) + (0,011064 × R3P1) + (0,011312 × R3P3) + (0,011353 × R3P5) + (0,011789 × R3P6) + (0,012286 × R3P7) + (0,010915 × R3P9) – (0,033450 × R4P7) – (0,020275 × R4P8) – (0,032423 × R4P9) – (0,038300 × R4P10) – (0,062709 × R4P11) – (0,027456 × R4P12) – (0,052494 × R4P13) – (0,064748 × R4P15) – (0,076343 × R4P16)
                  kde:
                  
                              Ŷ
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        R2P2, R2P3, R2P4… R4P16 – sú premenné merané prístrojom Autofom III.
               
            
                  4.
               
               
                  Body merania sú opísané v časti II protokolu, ktorý Belgicko predložilo Komisii v súlade s článkom 23 ods. 4 nariadenia (ES) č. 1249/2008.
                  Tento vzorec platí pre jatočné telá s hmotnosťou od 60 do 130 kg.